google/wiki40b huggingface dataset:
Lost

Sesong 4

Sesong 4 startet 31. januar 2008 i USA og 27. februar i Norge, og inneholdt 14 episoder.

Sesong 5

Sesong 5 startet 21. januar 2009 i USA og 18. februar 2009 i Norge. Den var ferdig med en dobbeltepisode med navn «The Incident 1 & 2» 13. mai i USA. Sesongen ender med at gruppen som er igjen på øya sprenger en hydrogenbombe 30 år tilbake i tid for å ødelegge det magnetiske feltet som gjorde at Oceanic Flight 815 styrtet, og dermed forhindre at de kom til øya i fremtiden. Jacobs bror, (the Monster) som i form av den avdøde John Locke får Benjamin Linus til å drepe Jacob, som styrer øya.

Tematiske motiver

Det er flere gjennomgående tema i Lost. Disse bihandlingene har ofte ikke en direkte innvirkning på grunnhistorien, men beriker serien med skjønnlitterære kvaliteter og enkelte filosofiske eller eksistensielle problemstillinger. Dette omfatter for eksempel fargene svart og hvitt, øyer, dysfunksjonelle familiesituasjoner, referanser til litterære verk og hentydninger til filosofi, noe som tydeligst blir demonstrert i figurer som har samme etternavn som kjente filosofer. Svart og hvitt, introdusert i første episode, har etter finalen vist seg å være grunnpilaren i seriens plott.

Musikk

Lost har originalmusikk komponert av Michael Giacchino. Musikken blir fremført av Hollywood Studio Symphony Orchestra. Filmmusikken til første sesong ble utgitt 21. mars 2006 og andre sesong 3. oktober 2006. Begge albumene ble gitt ut av plateselskapet Varèse Sarabande.
Gymnopleurus

Utseende

Middelsstore, kraftige skarabider, svarte, ofte med metallglans. Hodet er bredt og skovlformet, kroppen kort og bred. Pronotum er minst så bredt som dekkvingene, som mangler punktstriper. Beina er kraftige, leggene med store tenner på utsiden. Frambeina har føtter (tarser), men disse er meget korte og spinkle.
Kroppsoverflaten virker gjerne noe ruglete eller bulkete, og mange arter har mønstere av hårlignende skjell.

Levevis

Som hos andre Scarabaeinae lever larvene av gjødsel som foreldrene har gravd ned.
Piero di Cosimo

Piero di Cosimo, også kjent som Piero di Lorenzo (født 1462, død 1521), var en maler fra Firenze i Italia.
Bodø golfklubb

Bodø Golfklubb er en 9-hulls golfklubb som ligger på Ilstad, ca. 2 mil fra Bodø sentrum.
Klubben er en av to golfklubber i Bodø sammen med Salten golfklubb. Bodø Golfklubb ble stiftet i januar 2005, samme år stod banen på Ilstad klar.
Selve banen var fra starten eid av Golf Management AS før Ilstad Drift AS overtok eierskapet av banen i 2010. Fra 26. januar 2012 overtok Bodø Golfklubb selv drift av banen.
Per 31.12-12 hadde Bodø Golfklubb 325 medlemmer.
Yujiang

Samferdsel

Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.

Historie

Selve byen Yujiang ble ettertrykkelig ødelagt av japanerne under annen verdenskrig. Etter generalløytnant Jimmy Doolittles Tokyo-raid i 1942 ville japanerne ta hevn for den hjelp som var gitt til de flyverne som landet i Kina etterpå. De mest førlige av befolkningen klarte å flykte opp i fjellene. En av de katolske misjonærene der, fader Umberto Verdini, ble igjen med barn, gamle og syke. Etter at japanerne var ferdige der, kom byfolket tilbake. De fant bare brente og ødelagte bygninger, døde kropper og beinrester.
Liknende herjinger fant sted også annetsteds. De var del av den japanske Zhejiang-Jiangxi-kampanjen som skulle skremme kinesere fra noensinne å hjelpe amerikanske flyvere. Japanerne drepte om lag 250.000 sivile mens de lette etter Doolittles flyvere.
Forekomstverdi

Forekomstverdi knytter seg antallet av forekomsten av ulike bygningstyper. Det kan gjelde både sjeldne og vanlige bygningstyper. Er forekomsten høy av en type kulturminner, er det vanlig at man freder det beste, mest representative og autentiske eksemplaret. Forekomstverdi er knyttet til målsettingen om å sikre et representativt utvalg av bygninger på landsbasis. Representativitet vurderes i forhold til geografisk, sosial, etnisk, næringsmessig og tidsmessig bredde.

Kirkebygninger

Stavkirkene er et eksempel på en bygningstype som var vanlig i middelalderen, men idag er det bare 28 stavkirker igjen.
Veste Coburg

Veste Coburg (norsk: borgen Coburg, også kalt Fränkische Krone, norsk: Frankens krone) er en borg, beliggende på en høyde over byen Coburg i Oberfranken, Bayern, ved grensen til Thüringen. Fra Veste Coburg kan man se til Veste Heldburg, en borg på grensen til Bayern. Veste Coburg er kjent blant annet for å ha være oppholdssted for Martin Luther i en lengre periode i 1530.

Huset Wettin

Navnet Koburk blir knyttet til stedet i 1056, og i 1075 et benediktinerkloster. I 1225 nevnes et castrum som tilhørte hertugene av Andechs-Meranien. Fra 1248 til 1353 tilhørte borgen grevene av Henneberg og deretter huset Wettin, markgrevene av Meissen.
I 1485/86 ble huset Wettin delt. Delingen foregikk i den ernestinske og den albertinske linje, og det var ernestinerne som overtok Coburg. Fra 1547 ble deres residens lagt til byslottet Ehrenberg. Coburg ble på 1500- og 1600-tallet utbygget til en festning for landherren. På 1700-tallet tjente borgen som fengsel, sykehus og mentalsykehus. Hertug Carl Eduard gjennomførte fra 1906 til 1924 en stor renovering av Veste Coburg.

Martin Luther

Martin Luther ankom borgen 15. april 1530, med det store følget til Johann, kurfyrste av Sachsen, på hans reise til riksdagen i Augsburg. Da Luther var lyst i bann, måtte han bli tilbake i Coburg for sin egen sikkerhets skyld. Philip Melanchthon og Justus Jonas var i det samme følget.
Luther oppholdt seg i Coburg til 4. oktober 1530, forøvrig sammen med sin sekretær Veit Dietrich og nevøen Cyriakus Kaufmann. I borgen fikk han til disposisjon et arbeidsrom og et soverom. Han sto under stadig i kontakt med sine venner i Augsburg, gjennom korrespondanse. Mens han oppholdt seg i Veste Coburg skrev Luther blant annet Æsops fabler, og i alt ca.120 brev.

Dagens bruk

Bayerische Schlösserverwaltung har forvaltet borgen siden 1946, og utstiller idag kunst, kobberstikk og våpen. Veste Coburg blir også kalt Fränkische Krone.
Klokkedvergmåler

Utseende

En liten (vingespenn 19 – 22 mm), slank, lyst gråbrun måler. Fargen kan variere en del men vanligvis er vingenes grunnfarge nokså ensartet. Forvingen har en svart flekk omtrent i midten. Begge vingepar har en smal, bølgete, hvit stripe langs ytterkantene, denne er litt utvidet ved forvingens bakhjørne men danner ikke noen rund flekk. Larven er forholdsvis kraftig og litt knudrete, naken, blekt brun med rombeformede, brune flekker på ryggen, disse er mørkere i ytterhjørnene.

Levevis

Larven lever i frøkapsler av blåklokker (Campanula spp.) og blåmunke (Jasione montana). De voksne målerne flyr i juli.

Utbredelse

Arten finnes over hele Europa og i det nordlige Asia. I Norge er den funnet nord til Sør-Trøndelag.
Martin Ohm

Kjente elever av Ohm

Friedrich August, Friedrich Bachmann, Paul Bachmann, Joseph Brutkowski, Heinrich Eduard Heine,Rudolf Lipschitz, Leo Pochhammer, Friedrich Prym, Wilhelm Wagner, Hermann Waldaestel, Wilhelm Wernicke, Elena Gerz, Valentien Gerz, Johanna Gerz.
VfL Wolfsburg (kvinner)

Historie

Allerede i 1973 ble det spilt fotball i Wolfsburg. VfR Eintracht Wolfsburg fikk da et kvinnelag. Laget debuterte i sluttspillet i det tyske mesterskapet først i 1982 og i cupen året før. I 1984 greide laget sin største bedrift, å komme til finalen i cupen. Den tapte de imidlertid mot SSG 09 Bergisch Gladbach med 0-2. I serien lyktes laget aldri å komme lenger enn kvartfinale før sammensåingen.
I 1990 var Eintracht Wolfsburg et av de grunnleggende medlemmene av Bundesliga. De endte i regionalgruppe Nord, der de var middelhavsfarer, og mot slutten rett over nedrykksstreken. I kvalifiseringen til felles Bundesliga tapte Eintracht mot blant andre Turbine Potsdam, og rykket ned. Ettersom klubben ble slått konkurs uansett, dro fotballspillerne til Wendschotter SV. I den nest øverste divisjonen var de knusende overlegne. De tapte én kamp (0-1), og fikk 121-1 i målforskjell. Tilbake i Bundesliga begynte de som før, først med midt på tabellen, og så nedover. I 2003 ble kvinnelaget overdratt til VfL Wolfsburg. Dette medførte imidlertid ingen øyeblikkelig sportslig suksess, og i andre sesong med ny klubb rykket laget ned. Laget rykket rett opp, og har siden holdt seg midt på tabellen.
I 2010 signerte klubben Melissa Wiik fra Stabæk, som dermed ble den andre norske kvinnelige fotballspilleren i Tyskland. Wolfsburg tapte bare tre av de 11 kampene i vårsesongen, og avanserte dermed til femteplass, deres beste plassering i Bundesligaen gjennom tidene. Etter sesongen forsterket Wolfsburg ytterligere, etter at den andre norske spilleren i Tyskland, Leni Larsen Kaurin, ble enig med en kontrakt fra juli 2010.
EBBA (organisasjon)

European Brass Band Association (EBBA) er en organisasjon som har som formål å fremme brassband og brassbandmusikk gjennom arrangementer, utvekslinger og bestillingsverk.
EBBA har blant annet ansvar for European Brass Band Championships hvert år.
Avalonhalvøya

Avalonhalvøya er ei 9.220 kvadratkilometer stor halvøy sørøst på øya Newfoundland i Canada. Avaloneidet forbinder halvøya er forbundet med resten av øya. Provinshovedstaden for Newfoundland og Labrador, St. John's, ligger på Avalonhalvøya, der det meste av folket på øya historisk sett har bodd.
Vadsø Boligbyggelag

Vadsø Boligbyggelag er et boligbyggelag som opererer i Vadsø i Finnmark og ble etablert 1. april 1952.
Boligbyggelaget har 105 medlemmer og forvalter 97 boliger i 8 borettslag.
Vadsø Boligbyggelag er en del av Norske Boligbyggelags Landsforbund (NBBL).
Ingen bok er meg så kjær

«Ingen bok er meg så kjær» er opprinnelig en engelsk vise, skrevet i 1877 av M. B. Williams, med melodi av C. D. Tillmann. I Norge ble sangen kjent i 1926, med norsk tekst av Anders Hovden, men det skal også ha funnes en oversettelse på begynnelsen av 1900-tallet. Den er spilt inn på en rekke plater, blant annet Frem fra Glemselen kap. 5 med Helge Borglund.
En innspilling med Lapp-Lisa var i mange år gjenganger i Ønskekonserten i NRK.
Kvammaspringar

Kvammaspringar (springar frå Kvam) er en pardans frå Kvam i Hardanger. Kvammaspringeren er en lokal variant av danseformen springar og klassifisert under bygdedanser. Dansen er også listet som en av våre immaterielle kulturarv. Sprigarformene har 3/4-takt. Andre lokale variantar av springere er Fanaspringar, Hallingspringar, Nordfjordspringar, Numedalspringar, Osterøyspringar, Setedalspringar, Sognaspringar, Springdans fra sørlandet, Sunnfjordspringar, Sunnhordalandspringar, Sørfjordspringar, Telepringar, Vestlandspringar og Valdresspringar.
Hvid

En hvid var en mynt som ble preget i Danmark, Norge og Sverige under Kalmarunionen. Det var også det dansk-norske navnet på den nordtyske sølvmynten Witten. Sisnevnte ble preget i hansabyen Lübeck fra 1365, var en del av det lybske myntsystemet, og utgjorde 1/3 schilling. På samme måte ble en skandinavisk skilling satt til 3 hvider, og en hvid ble satt lik 4 penninger.
I Danmark ble mynten første gang preget omkring 1380 i byen Ribe i den kongeløse tiden. Under hertugene Waldemar III og Henrik av Sønderjylland ble det i hertugdømmet Slesvig preget lignende mynter mellom 1359 og 1380 i Flensborg, men med navnet Witten. Under besettelsen til Grevskapet Holstein 1380–1386, ble det likeledes preget Witten.
Hvid ble deretter preget i Næstved på Sjælland omkring 1400 under Erik av Pommern. Under Kristoffer av Bayern (1440–1448) ble mynten preget i Malmö, under Cristian I (1448–1481) i Malmø og på Gotland, og under det etterfølgende Riksrådet (1481–1483) i Malmø.
I Norge ble den preget under kong Hans fra 1483 til 1513, og videre inntil 1578. En skilling ble satt lik 3 hvider, og en hvid ble satt lik til 4 penninger.
Badminton under Asialekene 1966

Badminton under Asialekene 1966 ble arrangert i Bangkok i Thailand i desember 1966. Det var andre gangen badminton var med på programmet i Asialekene. Det ble spilt single, double og lagkonkurranse for både damer og menn, i tillegg til en mixeddoble. Indonesia ble beste nasjon foran Malaysia og Japan alle med to gullmedaljer hver.
Orfeo ed Euridice

Beskrivelse

Orfeo ed Euridice er den første av Glucks «reformoperaer», som er forsøk på å erstatte opera seriaens usannsynlige plots og komplekse musikk med en ny enkelhet både hva gjelder musikk og drama.
Operaen er Glucks mest populære verk, og fikk stor påvirkning på senere tyske operaer. Variasjoner over temaet redningsoperasjoner i underverdenen der helten må kontrollere eller skjule sin emosjoner, finnes i Mozarts Tryllefløyten, Beethovens Fidelio og Wagners Rhingullet.
Selv om den opprinnelige librettoen var på italiensk språk, finnes det mange trekk fra fransk opera i Orfeo ed Euridice, spesielt det akkompagnerte resitativet og mangelen på vokal virtuositet. For å tilpasse verket den franske smaken gjorde Gluck flere endringer i vokalistbesetning og orkestrering. Den franske librettoen til Orphée et Eurydice er skrevet av Pierre-Louis Moline på grunnlag av Calzabigis versjon.

Første akt

Sammen med hyrdene gråter den trakiske sangeren Orfeus ved sin elskede Evrydikes grav. Han bønnfaller gudene om å få henne tilbake, og kjærlighetsguden Amor dukker opp og forteller at Zevs gir ham tillatelse til å gå ned i Hades. Dersom det lykkes ham å røre furiene med sin sang, skal han få ta med seg Evrydike tilbake til de levendes verden. Betingelsen er at han ikke snur seg og ser på henne på veien tilbake. Orfeus takker og tar fatt på reisen.

Andre akt

Hades' voktere avviser ham først, men Orfeus gir ikke opp og etter lengre tids sang og spill, blir de bløtgjort og gir ham tilgang.
Orfeus går inn i Elysion og etter en stund viser Evrydike seg. Han lukker øynene, snur seg, tar hennes hånd og løper ut uten å se seg tilbake.

Tredje akt

Da de nesten er oppe i dagslyset, klager Evrydike over at han ikke ser på henne, altså kan han ikke elske henne lengre og da vil hun heller vende tilbake til dødsriket. Orfeus blir rørt av dette og snur seg, og Evrydike dør. Orfeus vil da selv dø for å forenes med henne, men Amor tar dolken han vil drepe seg med og vekker Evrydike til live igjen. Operaen får en lykkelig slutt.
Torre Mural

Torre Mural er en bygning i Avenida de los Insurgentes 1605 i distriktet Benito Juárez i Mexico by. Den er med sine 133 meter den nest høyeste bygninga langs avenyen, etter World Trade Center. Torre Mural har 33 etasjer og et totalt areal på 38 000 m². Konstruksjonen starta i 1993, og bygninga sto ferdig i 1995.
Eyfura

Eyfura var i norrøn mytologi en prinsesse i Gardarike som ble gift med Arngrim på Bolm og fikk tolv sønner med ham. Alle sønnene ble drept i duell med den legendariske Hjalmar den hugstore og hans venn Orvar-Odd på Samsø.
Ifølge Hervors saga (versjon U and H) var hun datter av Svafrlami, konge i Gardarike. Svafrlami hadde fått de mytologiske dvergene Durin og Dvalin til å lage det magiske sverdet Tyrfing for seg. På tross av sverdets magi ble han likevel drept av berserken Arngrim som tok sverdet og tvang datteren Eyfura til å bli hans hustru. Ifølge versjon R i Hervors saga het Eyfuras far Sigrlami og han ga Arngrim sin datter i belønning for hans krigstjenester.
Eyfuras og Arngrims tolv sønner var alle fryktede berserker som sin far. Deres navn var Angantyr, Hervard, Hjørvard, Sæming, Hrani, Bramis, Barrig, Reifnir, Tind, Bui og to Haddinger. Angantyr var den eldste og sterkeste, det var han som ga Hjalmar den hugstore banesår med sverdet Tyrfing før han selv ble drept. Skjoldmøyen Hervor som har gitt navn til Hervors saga, var datter av Angantyr Arngrimsson og sønnedatter til Eyfura.
I Gesta Danorum av Saxo Grammaticus var Eyfura en dansk prinsesse og datter av kong Frode. Arngrim fridde til henne, men først etter at han hadde slått samene og bjarmene i nord at Frode aksepterte giftermålet.
Thurntaxisia

Utseende

Ganske store (gjerne 18 - 25 millimeter), kraftige, svarte praktbiller uten metallglans, men med litt fettaktig glans. Hodet er nokså lite, pronotum stort og hvelvet, tett punktert. Dekkvingene er noe tilspissede med opphøyde lengderibber.

Levevis

Larvene utvikler seg i tørr, hard, død ved, utviklingen tar omtrent fem år. De voksne billene er aktive om sommeren.

Utbredelse

Slekten er utbredt i Sørøst-Europa og det nære Østen, dessuten i Namibia.
Yongfu-Hongyuan kullkraftverk

Yongfu-Hongyuan kullkraftverk er et kullkraftverk i Kina. Det har en installert produksjonskapasitet på 600 MW. Anlegget stod ferdigbygd i 2008.
Associated Board of the Royal Schools of Music

Associated Board of the Royal Schools of Music (ofte forkortet ABRSM) er et London-basert institutt for musikkeksamener og -evalueringer. Instituttet har avdelinger og partnere i mer enn 90 land og vurderer årlig over 600 000 musikere i åtte prestasjonsnivå.

Historie

Instituttet ble grunnlagt i 1889 av Sir George Grove (fra Royal College of Music) og Sir Alexander MacKenzie (fra Royal Academy of Music) og het opprinnelig kun «Associated Board». Formålet var å sette istand en vurderingsinstitusjon for musikere uavhengig av finansielle interesser.
Ved de første evalueringene ble 1141 kandidater fra 46 områder i Storbritannia vurdert i to klasser: «Junior» og «Senior». Derefter ble vurderingskategoriene tilpasset erfaringenen og behovene til kandidatene. I 1933 fikk man et «ytelsesklassesystem» som fortsatt er i bruk.
Trondenes bispedømme

Trondenes bispedømme var et tidligere bispedømme som ble opprettet av nazistyret i Norge under andre verdenskrig. Bispedømmet var en enhet fra 1942 til 1945, og ble opprettet ved at Den norske kirkes Hålogaland bispedømme ble delt i to.
Som biskop innsatte styresmaktene Jørgen Eriksen Sivertsen,. som tidligere var prost i Hammerfest.
Edelgrankveldvikler

Utseende

En middelsstor (vingespenn 12-16 millimeter), gråbrun vikler. Forvingen er mørkt gråbrun med to vinklede, lysere tverrbånd som særlig er tydelige i den bakre delen som framstår som lyse flekker. Bakvingen er lyst gråbrun.

Levevis

Larvene lever mest på edelgraner (Abies spp.), sjeldnere på andre bartrær. De spiser på skudd og nye nåler. Ved kraftige angrep kan trekronene farges røde på grunn av visnede skudd.
De voksne viklerne flyr fra juni til august.

Utbredelse

Den er utbredt i Europa (unntatt Den iberiske halvøya, Irland og deler av Balkan og Øst-Europa) og østover gjennom Russland og Mongolia til Japan og Korea. I Norge er den sjelden og bare funnet i kystnære strøk i Aust-Agder, Vest-Agder og Rogaland.
Avdeling for forvaltningsinformatikk

Avdeling for forvaltningsinformatikk (AFIN) er en avdeling under det juridiske fakultet ved Universitetet i Oslo.
AFINs forskning og studier berører spørsmål knyttet til elektronisk forvaltning (eforvaltning), personvern og informasjonssikkerhet. AFIN har primært sin forskningsaktivitet innenfor forskningsområdet eforvaltning. Forskningen er preget av tverrfaglighet, og er nært tilknyttet forskningen ved Senter for rettsinformatikk.
Senteret ledes av Dag Wiese Schartum.

Samarbeid

AFIN har et utstrakt samarbeid med både offentlige og kommersielle aktører.
Barskogfly

Utseende

Et middelsstort (vingespenn 35 – 38 mm), nesten ensfarget brungrått nattfly. Forvingen kan av og til ha en silkeaktig glans, og har smale, hakkete, mørke mellomlinjer som avgrenser et nesten jevnbredt midtfelt. Nyre- og ringmerkene er tydelige, kantet med mørkbrunt. Bølgelinjen langs vingens ytterkant er kraftig og mørk. Bakvingen der brungrå med en silkeaktig glans.

Levevis

Tross det norske navnet finnes barskogflyet gjerne i bjørkeskog. Larvene lever på ulike trær, busker og urter, blant andre blåbær, lyng 
og bjørk. De voksne sommerfuglene flyr i juli – august.

Utbredelse

Barskogflyet er utbredt i det meste av Europa og det nordlige Asia øst til Stillehavet. I Norge er den vanlig nord til den sørlige delen av Nordland.
Bildet av Dorian Gray (film)

Handling

Basil Hallward (Lowell Gilmore) maler i 1885 et bilde av den vakre unge londongutten Dorian Gray (Hurd Hatfield). Bildet er så vakkert at Dorian uttaler ønsket om at han selv må forbli så ung og vakker for alltid og at bildet må forandre seg istedet. Den kyniske Lord Henry Wotton (George Sanders) gjør Dorian oppmerksom på at ønsket ble uttalt foran statuetten av «den egyptiske katt», en eldgammel gudinne som visstnok kan oppfylle hans ønske.
Regent

Regent er en fungerende hersker. I et monarki regjerer vanligvis regenten mens monarken er fraværende, uskikket eller mindreårig. I Finland og Ungarn fungerte militære offiserer som regenter når monarken var fraværende. Da forbindelsene mellom Danmark og Island ble brutt som følge av andre verdenskrig ble en regent (riksforstander) oppnevnt i 1941 av Alltinget for å ivareta monarkens fullmakter i Island. Ordningen varte til landet ble republikk i 1944.
I San Marino, som er en selvstendig republikk totalt omringet av Italia, er forfatningen slik at to såkalte «kapteinregenter» (it. Capitani Reggenti) sammen alltid utgjør landets statsledere. Disse er ingen egentlige regenter, men to sam-presidenter med en valgperiode på seks måneder om gangen.
I Norge er kronprinsen regent mens kongen er utenlands eller syk. Kronprins Olav var kronprinsregent fra 1955 til kong Haakon VIIs død i 1957.  Kronprins Haakon var kronprinsregent i kong Haralds sykdoms- og rekonvalesensperiode i 2003–2004, og holdt således også nyttårstalen det året.
Mobildata

MobilData er en franchisekjede som først og fremst selger mobiltelefoner tilknyttet Telenor-abonnement.
MobilData er en del av Kjedehuset. Kjeden retter seg mot smb-markedet.
Bike Index

Bike Index er en ideell organisasjon som driver et nettbasert sykkelregister hvor hvem som helst kan registrere sykkelen sin gratis. I motsetning til de fleste andre sykkelregistre er Bike Index-databasen åpent tilgjengelig slik at alle kan bruke den til å finne og returnere stjålne sykler. Siden registret er åpent kan stjålne sykler også oppdages i forskjellige byer eller til og med forskjellige land, noe som ellers ville vært vanskelig med flere ulike registre med begrenset tilgang. Bike Index har partner-organisasjoner i USA, Canada, Kina, India, Mosambik, New Zealand og Storbritannia, og hevder å være det største sykkelregisteret i USA og det mest brukte i hele verden.
Personal Ancestral File

Personal Ancestral File (også kjent som PAF) er et slektsforskningsprogram for Windows utviklet av Jesu Kristi kirke av siste dagers hellige i Salt Lake City i USA.
Det er gratis, og kan lastes ned fra FamilySearchs nettsider. Programmet har støtte for mange slektsrapporter, gedcom-eksport og -import, og det er intuitivt i bruk. Det finnes i flere språk, bl.a. engelsk og svensk, men er foreløpig (pr juli 2008) ikke kommet i norsk utgave.
NM i svømming kortbane 1996

NM i svømming kortbane 1996 ble arrangert i Stavanger 1.-4. februar 1996.
NM i svømming utendørs 1961

NM i svømming utendørs 1961 ble arrangert i Sandefjord 4.-6. august 1961.
Thor Sigbjørn Greni

Familie

Han er far til Taran Greni (kjent fra JoVix) og Øystein Greni (kjent fra Bigbang). Han er bror til Svein Greni.